Leskovacas
Leskovacas (serb. Leskovac, Лесковац) – miestas pietinėje Serbijoje, apie 30 km į pietus nuo Nišo, prie Veternicos upės. Jablanicos apygardos centras. 60 tūkst. gyventojų. Leskovacas – vienas svarbiausių ir seniausių Serbijos tekstilės pramonės (kanapių perdirbimo, medvilninių, vilnonių audinių) centrų. Vyksta tarptautinės tekstilės mugės. Metalo apdirbimo, chemijos, stiklo, maisto pramonė, apylinkėse – sodininkystė ir daržininkystė.